Debitiral je na domači dirki za Veliko nagrado Belgije v sezoni 1952, kjer je s sedmim mestom dosegel najboljšo uvrstitev v karieri. V tej sezoni je nastopil še na dveh dirkah toda enkrat je odstopil, enkrat pa se mu ni uspelo kvalificirati na dirko. V naslednji sezoni 1953 je nastopil le na domači dirki za Veliko nagrado Belgije, kjer zaradi okvare dirkalnika ni štartal. Iste sezone se je na neprvenstveni dirki za Veliko nagrado Modene smrtno ponesrečil.